[{"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Vivo en Pangkham (\u1015\u1014\u103a\u1006\u1014\u103a), la iama c\u0302ina enklavo en la regiono Wa, Mjanmao (Birmo)"}, {"text_idx": "#000006", "text": "C\u0302i tiu artikolo de Myo Min Soe aperis en The Irrawaddy [eo], sendependa novaj\u0302retejo en Mjanmao [la iama Birmo], kaj estas republikigita en Tutmondaj Voc\u0302oj [eo] kiel parto de interkonsento pri kunhavigo de enhavo."}, {"text_idx": "#000007", "text": "La regiono Wa estas memadministrata areo agnoskita en la birma konstitucio. Pangkham [en] [en la birma : \u1015\u1014\u103a\u1006\u1014\u103a kaj antau\u0306 1999 konata kiel Panghsang] estas la c\u0302efurbo de la birma regiono Wa, kiu situas en la orienta parto de la birma subs\u0302tato Shan [en] proksime al la landlimo inter C\u0302inio [eo] kaj Mjanmao [eo]. La Wa-regiono havas la plej grandan kaj la plej bone ekipitan nes\u0302tatan armeon, la UWSA-on [en], konsistantan el 30.000 soldatoj kaj 10.000 helpaj membroj lau\u0306 taksado de la birma pacobservanto."}, {"text_idx": "#000008", "text": "En aprilo la Wa-regiono festis en Pangkham [en] sian 30-an datrevenon, kun vicoj de soldataro kiuj faris paradon en la urba placo. Fondita en 1989, la UWSA subskribis batalc\u0302esigan interkonsenton [en] kun la tiama militista registaro [en] kaj en la sama jaro forlasis la komunisman partion de Birmo. G\u0302i devigis la registaron agnoski sian regionon kiel subs\u0302taton de Mjanmao [Birmo]."}, {"text_idx": "#000009", "text": "Malgrau\u0306 g\u0302ia situo c\u0302e la birma landlimo, vi eble pensus, promenante tra la urbo, ke vi estas en C\u0302inio. Homoj surstrate c\u0302efe komunikas en la mandarena [eo]. La vendejoj havas dulingvajn varbos\u0302ildojn en la c\u0302ina kaj birma lingvoj. La juano (la c\u0302ina monunuo) estas la monunuo de la regiono Wa, pro ties situo kiel komerca enirpordego al C\u0302inio. Por bona pos\u0302telefona signalo, vi prefere konektu al c\u0302ina reto. Strataj voj-indikiloj estas skribitaj en la birma kaj c\u0302ina lingvoj. La plej multaj produktoj en la vendejoj estas importitaj el C\u0302inio."}, {"text_idx": "#000010", "text": "Plej rimarkinda en Pangkham estas la loka progreso: grandaj stratoj, seninterrompa elektro kaj altaj konstruaj\u0302oj. En la pasintaj jaroj la s\u0302tato dependis de la vendado de opio. Foje, polica au\u0306to patrolas tra la stratoj. Por la nuna registaro gravas la anstatau\u0306igo de opio per kultivado de teo kaj kau\u0306c\u0302uko. Vizitantoj devas havi la permeson de la birma registaro kaj de la Wa-au\u0306toritatoj."}, {"text_idx": "#000020", "text": "Civitanaj komunikilojDisvolvadoEkonomio kaj komercoHistorioInternaciaj rilatojVojag\u0302o"}, {"text_idx": "#000021", "text": "Plej novaj artikoloj pri Orienta Azio"}, {"text_idx": "#000022", "text": "\u2018Via\u2019dle: Wordle nun alireblas en multaj lingvoj de la mondo"}, {"text_idx": "#000024", "text": "La batalo pri c\u0302ifromonaj revoj en Mjanmao"}, {"text_idx": "#000025", "text": "Juna kuiristo en Bakuo transformis sian apartamenton en restoracion"}, {"text_idx": "#000027", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000033", "text": "Bonvolu subteni nian gravan laboron"}]